stanford-oval/wikipedia huggingface dataset:
ศาสนาอิสลามในประเทศไทย
ลักษณะเด่น > สถานที่บูชา

ดูเพิ่ม: รายชื่อมัสยิดในประเทศไทย
ตามข้อมูลของสำนักงานสถิติแห่งชาติ เมื่อ พ.ศ. 2550 ประเทศไทยมีมัสยิด 3,494 แห่ง โดยมีในจังหวัดปัตตานีมากที่สุด (636 แห่ง) ตามกรมการศาสนา มัสยิดกว่าร้อยละ 99 เป็นนิกายซุนนี และอีกร้อยละ 1 เป็นชีอะฮ์
งานเมาลิดกลาง

งานเมาลิดกลางแห่งประเทศไทย เป็นงานเฉลิมฉลองการประสูติของศาสดามุฮัมมัด (ซอลลัลลอฮุอะลัยฮิวะซัลลัม) ในประเทศไทย จัดโดยคณะกรรมการกลางอิสลามแห่งประเทศไทย ร่วมกับองค์กรภาครัฐ องค์กรการกุศล  ฝและองค์กรเอกชน ซึ่งได้จัดเป็นประจำทุกปีโดยพระบาทสมเด็จพระวชิรเกล้าเจ้าอยู่หัวเสด็จเพื่อเปิดงาน
งานเมาลิดเป็นงานฉลองการเกิดของศาสดามุฮัมมัด ซึ่งตรงกับวันที่ 12 เดือนรอบิอุลเอาวัล ตามปฏิทินอิสลามซึ่งนับตามจันทรคติ โดยงานเมาลิดนั้นมักจะจัดในประเทศอียิปต์ และประเทศมุสลิมอื่น ๆ เช่น  อินโดนีเซีย มาเลเซีย อินเดีย เป็นต้น โดยในส่วนของประเทศไทยนั้นมีการจัดงานนี้มาอย่างช้านาน แต่เริ่มเป็นกิจลักษณะในสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 โดยใช้ชื่อว่า งานเมาลิดสนามหลวง ซึ่งจัดงานฉลองดังกล่าวที่ท้องสนามหลวง เพื่อสนับสนุนกิจการศาสนาอิสลามในราชอาณาจักรและได้พระราชทานเสื้อคลุมให้กับอิหม่ามในการประกอบศาสนกิจ
เมื่อมีการเปลี่ยนแปลงการปกครองจากระบอบสมบูรณาญาสิทธิราชย์มาเป็นการปกครองภายใต้รัฐธรรมนูญแล้ว ก็ยังมีการจัดงานเมาลิดโดยใช้ชื่อว่า งานเมาลิดส่วนกลาง แต่ต่อมาก็ได้หยุดไปเนื่องจากการดำเนินนโยบายรัฐนิยมของรัฐบาลจอมพลแปลก พิบูลสงคราม ต่อมาก็ได้รื้อฟื้นการจัดงานนี้ขึ้นมาอีกครั้งหลังจากจอมพลแปลกพ้นจากอำนาจ โดยในปี พ.ศ. 2506 นายต่วน สุวรรณศาสน์ จุฬาราชมนตรีในขณะนั้นได้กราบบังคมทูลเชิญพระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงในการเปิดงานเมาลิดกลางแห่งประเทศไทย  และในปีใดที่พระองค์ทรงติดภารกิจก็โปรดเกล้าฯ ให้ พระบาทสมเด็จพระวชิรเกล้าเจ้าอยู่หัว หรือ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเสด็จแทนพระองค์เป็นประจำทุกปี
งานเมาลิดกลางแห่งประเทศไทย เป็นงานที่มีการกล่าวบทสดุดีศาสดามุฮัมมัดหรือที่ชาวมุสลิมเรียกกันว่า บัรซันญี ซึ่งเป็นบทกลอนอาหรับที่มีความไพเราะและมีการขอพรให้กับศาสดามุฮัมมัดหรือที่ชาวมุสลิมเรียกว่า ซอลาวาต นอกจากนี้ยังมีการอ่านพระมหาคัมภีร์อัลกุรอานโดยชาวไทยและชาวต่างประเทศ การเผยแพร่จริยวัตรอันงดงามและเรียบง่ายของศาสดามุฮัมมัด การบรรยายทางวิชาการ แต่ที่เด่นชัดในงานนี้คือการจำหน่ายสินค้ามุสลิม อาหารฮาลาลนานาชนิด นอกจากนี้งานเมาลิดกลางแห่งประเทศไทยจัดว่าเป็นงานเดียวที่ชาวมุสลิมทั่วประเทศได้มีโอกาสมารวมตัวกกัน
และมีมุสลิมบางส่วน (ซะละฟีย์) ได้คัดค้านการจัดงานเมาลิดกลางเนื่องด้วยว่าเป็นสิ่งอุตริกรรมและท่านนบีมูฮัมหมัด (ซอลลัลลอฮุอะลัยฮิวะซัลลัม) ได้ห้ามการทําอุตริกรรม และมีประเด็นถกเถียงกันระหว่างมุสลิมในประเทศไทยถึงการจัดงานเมาลิดกลางว่าสมควรจัดหรือไม่
ศูนย์กลางนิกาย

สำนักคิดซุนนี (ซาอุดิอาระเบีย) ศูนย์กลางอยู่ที่กรุงเทพมหานคร
สำนักคิดชีอะฮ์ (อิหร่าน) ศูนย์กลางอยู่ที่จังหวัดนครศรีธรรมราช
ชาวไทยเชื้อสายมลายู ในจังหวัดสงขลา
มัสยิดบางหลวง เขตธนบุรี กรุงเทพมหานคร มัสยิดทรงไทยแห่งเดียวในโลก
วัดลาดหลุมแก้ว

| วัดลาดหลุมแก้ว |
| --- | --- |

ที่ตั้ง: ตำบลลาดหลุมแก้ว อำเภอลาดหลุมแก้ว จังหวัดปทุมธานี 12140
ประเภท: วัดราษฎร์
นิกาย: มหานิกาย
พระประธาน: หลวงพ่อเพ็ชร
 สถานีย่อยพระพุทธศาสนา
วัดลาดหลุมแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลาดหลุมแก้ว อำเภอลาดหลุมแก้ว จังหวัดปทุมธานี มีเนื้อที่ 20 ไร่ ซึ่งเดิมมี 12 ไร่ และได้ซื้อเพิ่มเติมอีก 8 ไร่
วัดลาดหลุมแก้วสร้างขึ้นเมื่อราว พ.ศ. 2468 โดยมีนายดาพงษ์ นางจันทร์ เอกเอี่ยม ถวายที่ดินและสร้างวัด ได้ขนานนามตามนามท้องที่ตั้งวัดว่า "วัดลาดหลุมแก้ว" วัดได้รับพระทานวิสุงคามสีมา เมื่อวันที่ 22 ธันวาคม พ.ศ. 2482 กำหนดเขตวิสุงคามสีมา 40 เมตร ยาว 30 เมตร
อาคารเสนาสนะ ได้แก่ อุโบสถกว้าง 6 เมตร ยาว 18 เมตร สร้างเมื่อ พ.ศ. 2503 กุฏิสงฆ์จำนวน 13 หลัง เป็นอาคารไม้สัก 11 หลัง คอนกรีตเสริมเหล็ก 2 หลัง หอสวดมนต์ และศาลาการเปรียญ วัดนี้มีปูชนีย์วัตถุที่สำคัญ คือ พระประธานในอุโบสถ นามว่า หลวงพ่อเพ็ชร หลวงพ่อเกสรสร้างขึ้นด้วยเกสรและว่านร้อยแปด พระไตรปิฎกที่ทำจากใบลาน จำนวน 50 ชุด เป็นอักษรไทย และมีหุ่นขี้ผึ้งหลวงพ่อบุญเทียม ภูริปัญโญ
สนามฟุตบอลซิดนีย์

| --- | --- |
อัลเลียนซ์สเตเดียม

th
ชื่อเดิม: ออสซีสเตเดียม (ค.ศ. 2002-2009)
ที่อยู่: ถนนไดรฟ์เวอร์
ที่ตั้ง: มัวร์ปาร์ก, ซิดนีย์
พิกัด: 33°53′21″S 151°13′31″E﻿ / ﻿33.88917°S 151.22528°E﻿ / -33.88917; 151.22528
เจ้าของ: ซิดนีย์คริกเก็ตกราวน์ทรัสต์
ผู้ดำเนินการ: ซิดนีย์คริกเก็ตกราวน์ทรัสต์
ที่นั่งพิเศษ: 65
ความจุ: 45,500  44,000 (จำนวนที่นั่ง)
ขนาดสนาม: 140 x 79 ตารางเมตร
พื้นผิว: หญ้า
การก่อสร้าง
ลงเสาเข็ม: ค.ศ. 1986
เปิดใช้สนาม: ค.ศ. 1988
งบประมาณในการก่อสร้าง: 68 ล้านดอลลาร์
สถาปนิก: ฟิลิป ค็อกซ์
การใช้งาน
ซิดนีย์รูสเตอร์ (NRL) (ค.ศ. 1988–ปัจจุบัน) นิวเซาท์เวลส์วาราทาห์ (ซูเปอร์รักบี้) (ค.ศ. 1996–ปัจจุบัน) สโมสรฟุตบอลซิดนีย์ (เอลีก) (ค.ศ. 2005–ปัจจุบัน) เวสต์ไทเกอร์ (NRL) (ค.ศ. 2009–2013) เซาท์ซิดนีย์แรบบิทอห์ (NRL) (ค.ศ. 1988–99, 2002–05, 2015-ปัจจุบัน) นิวเซาท์เวลส์รักบี้ลีก (ค.ศ. 1988–1998) ออสเตรเลียเซเวนส์ (ค.ศ. 2016–ปัจจุบัน)
สนามฟุตบอลซิดนีย์ (SFS) หรือ อัลเลียนซ์สเตเดียม เป็นสนามฟุตบอลในย่านมัวร์ปาร์ก ซิดนีย์ ประเทศออสเตรเลีย สร้างในปี ค.ศ. 1988 เป็นสนามสำหรับกีฬารักบี้และฟุตบอล ทีมรักบี้แคงการู และวอลลาบี และทีมฟุตบอลซอกเกอร์รู ใช้สนามแห่งนี้เป็นครั้งคราว ในขณะที่ทีมซิดนีย์รูสเตอร์ นิวเซาท์เวลส์วาราทาห์ และสโมสรฟุตบอลซิดนีย์ จะใช้สนามแห่งนี้เป็นหลัก
สนามฟุตบอลแห่งนี้อยู่ถัดจาก สนามคริกเก็ตซิดนีย์
การแข่งขันฟุตบอลในระดับนานาชาติ

สถิติตั้งแต่ปี ค.ศ. 1988
| ครั้งที่# | วันที่ | ผลการแข่งขัน | จำนวนผู้ชม |
| --- | --- | --- | --- |
| 1 | 14 กรกฎาคม ค.ศ. 1988 | ออสเตรเลีย ชนะ อาร์เจนตินา 4-1 | 18,985 |
| 2 | 17 กรกฎาคม ค.ศ. 1988 | บราซิล ชนะ ออสเตรเลีย 2-0 | 28,161 |
| 3 | 12 มีนาคม ค.ศ. 1989 | ออสเตรเลีย ชนะ นิวซีแลนด์ 4-1 | 13,621 |
| 4 | 16 เมษายน ค.ศ. 1989 | ออสเตรเลีย เสมอ อิสราเอล 1-1 | 40,320 |
| 5 | 1 มิถุนายน ค.ศ. 1991 | อังกฤษ ชนะ ออสเตรเลีย 1-0 | 35,743 |
| 6 | 26 มกราคม ค.ศ. 1992 | ออสเตรเลีย เสมอ สวีเดน 0-0 | 13,456 |
| 7 | 12 กรกฎาคม ค.ศ. 1992 | ออสเตรเลีย เสมอ โครเอเชีย 0-0 | 12,735 |
| 8 | 15 สิงหาคม ค.ศ. 1993 | ออสเตรเลีย ชนะ แคนาดา 2-1 | 25,982 |
| 9 | 31 ตุลาคม ค.ศ. 1993 | ออสเตรเลีย ชนะ อาร์เจนตินา 1-0 | 43,967 |
| 10 | 12 มิถุนายน ค.ศ. 1994 | ออสเตรเลีย ชนะ แอฟริกาใต้ 1-0 | 17,769 |
| 11 | 11 กุมภาพันธ์ ค.ศ. 1995 | โคลอมเบีย ชนะ ออสเตรเลีย 1-0 | 15,000 |
| 12 | 15 กุมภาพันธ์ ค.ศ. 1995 | ออสเตรเลีย ชนะ ญี่ปุ่น 2-1 | 4,541 |
| 13 | 18 มิถุนายน ค.ศ. 1995 | ออสเตรเลีย ชนะ กานา 1-0 | 18,446 |
| 14 | 28 กุมภาพันธ์ ค.ศ. 1996 | ออสเตรเลีย เสมอ สวีเดน 0-0 | 13,905 |
| 15 | 25 มกราคม ค.ศ. 1997 | ออสเตรเลีย ชนะ นอร์เวย์ 1-0 | 17,429 |
| 16 | 11 กุมภาพันธ์ ค.ศ. 1998 | ออสเตรเลีย ชนะ เกาหลีใต้ 1-0 | 9,823 |
| 17 | 9 มิถุนายน ค.ศ. 2000 | ออสเตรเลีย เสมอ ปารากวัย 0-0 | 10,000 |
| 18 | 21 พฤษภาคม ค.ศ. 2004 | ตุรกี ชนะ ออสเตรเลีย 3-1 | 28,326 |
| 19 | 12 ตุลาคม ค.ศ. 2004 | ออสเตรเลีย ชนะ หมู่เกาะโซโลมอน 6-1 | 19,208 |
| 20 | 16 สิงหาคม ค.ศ. 2006 | ออสเตรเลีย ชนะ คูเวต 2-0 | 32,622 |
| 21 | 11 ตุลาคม ค.ศ. 2006 | ออสเตรเลีย ชนะ บาห์เรน 2-0 | 36,606 |
| 22 | 23 พฤษภาคม ค.ศ. 2008 | ออสเตรเลีย ชนะ กานา 1-0 | 29,914 |
| 23 | 10 ตุลาคม ค.ศ. 2009 | ออสเตรเลีย เสมอ เนเธอร์แลนด์ 0-0 | 40,537 |
| 24 | 9 ตุลาคม ค.ศ. 2010 | ออสเตรเลีย ชนะ ปารากวัย 1-0 | 25,210 |
| 25 | 19 พฤศจิกายน ค.ศ. 2013 | ออสเตรเลีย ชนะ คอสตาริกา 1-0 | 20,165 |
| 26 | 29 มีนาคม ค.ศ. 2016 | ออสเตรเลีย ชนะ จอร์แดน 5-1 | 24,975 |
| --- | --- |
ออสเตรเลีย ชนะ: 16 ครั้ง
ออสเตรเลีย เสมอ: 6 ครั้ง
ออสเตรเลีย แพ้: 4 ครั้ง
แหล่งข้อมูลอื่น

Allianz Stadium
Sydney Cricket & Sports Ground Trust[ลิงก์เสีย]
Austadiums - Allianz Stadium
Stadium pictures เก็บถาวร 2016-10-12 ที่ เวย์แบ็กแมชชีน at World of Stadiums
วัดดงหมี

| วัดดงหมี จังหวัดสระบุรี |
| --- | --- |


ชื่อสามัญ: วัดดงหมี (เดิมชื่อ วัดใหม่ไทยเจริญ)
ที่ตั้ง: เลขที่ 120 บ้านดงหมี หมู่ 4 ตำบลบ้านลำ อำเภอวิหารแดง จังหวัด สระบุรี 18150
ประเภท: วัดราษฎร์
นิกาย: มหานิกาย (เถรวาท)
พระประธาน: พระพุทธรูป ปางสมาธิ ขนาดพระเพลากว้าง 75 นิ้ว สูง 102 นิ้ว
เจ้าอาวาส: พระครูอรรถสรธรรม
ความพิเศษ: ------
เวลาทำการ: เปิดทุกวัน
จุดสนใจ: ไหว้พระแก้วมรกตองค์ใหญ่
 สถานีย่อยพระพุทธศาสนา
วัดดงหมี ตั้งอยู่เลขที่ 120 บ้านดงหมี หมู่ที่ 4 ตำบลบ้านลำ อำเภอวิหารแดง จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ ที่ดินที่ตั้งวัดมีเนื้อที่ 22 ไร่ 2 งาน โฉนดที่ดิน เลขที่ 26556, 26557, 26558, 26559, 26560, 28828, 28460.
ประวัติ

วัดดงหมี ตั้งเมื่อวันที่ 27 มีนาคม พ.ศ. 2527  เดิมชื่อวัดใหม่ไทยเจริญ แต่เนื่องจากบริเวณที่สร้างวัดเป็นเขตป่าไม้ที่อุดมสมบูรณ์ มีสัตว์ป่าโดยเฉพาะหมีควายชุกชุม ราษฎรในหมู่บ้านจึงเรียกขานชื่อวัดว่า “วัดดงหมี” ได้รับพระราชทานวิสุงคามสีมาเมื่อวันที่ 12 กรกฎาคม พ.ศ. 2531 เขตวิสุงคามสีมากว้าง 40 เมตร ยาว 60 เมตร ปัจจุบันวัดดงหมีมีเนื้อที่ทั้งหมด 22 ไร่ 2 งาน.
ศาสนวัตถุ

พระประธานในอุโบสถ พุทธลักษณะ เป็นพระพุทธรูป ปางสมาธิ ขนาดพระเพลากว้าง 75 นิ้ว สูง 102 นิ้ว สร้างเมื่อ พ.ศ. 2525
พระประธานในศาลาการเปรียญ พุทธลักษณะ เป็นพระพุทธรูป ปางสมาธิ ขนาดพระเพลากว้าง 75 นิ้ว สูง 135 นิ้ว สร้างเมื่อ พ.ศ. 2538
พระแก้วมรกต พุทธลักษณะ เป็นพระพุทธรูป ปางสมาธิ ขนาดพระเพลากว้าง - นิ้ว สูง - นิ้ว
ศาสนวัตถุ > เสนาสนะ

อุโบสถสร้างเมื่อ พ.ศ.2530 กว้าง 26.40 เมตร ยาว 32 เป็นอาคารคอนกรีตเสริมเหล็ก
หอสวดมนต์ สร้างเมื่อ พ.ศ. - กว้าง ๔  เมตร ยาว  -  เมตร เป็นอาคารคอนกรีตเสริมเหล็ก
ศาลาการเปรียญ หลังใหม่ สร้างเมื่อ พ.ศ.2537  กว้าง 15.30 เมตร ยาว 35 เมตร เป็นอาคารคอนกรีตเสริมเหล็ก
ศาลาการเปรียญ หลังเก่า สร้างเมื่อ พ.ศ.2527  กว้าง 15 เมตร ยาว 21.70 เมตร เป็นอาคารครึ่งตึกครึ่งไม้
กุฏิสงฆ์จำนวน 6 หลัง เป็นอาคารคอนกรีตเสริมเหล็ก ทรงไทยสองชั้น
วิหาร สร้างเมื่อ พ.ศ. 2535 กว้าง 5 เมตร ยาว 10.55 เมตร
นอกจากนี้ ยังมี ฌาปนสถาน หอระฆัง กุฏิเจ้าอาวาส ห้องสุข ศาลาอเนกประสงค์ โรงเก็บพัสดุ โรงครัว และซุ้มประตูวัด
ลำดับเจ้าอาวาส

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
ลำดับเจ้าอาวาสวัดดงหมี ต.บ้านลำ อ.วิหารแดง จ.สระบุรี 
| ลำดับที่ | รายนาม/สมณศักดิ์ | ตำแหน่ง | เริ่มวาระ | สิ้นสุดวาระ | หมายเหตุ |  |
| 1ุ |  พระครูอรรถสรธรรม | เจ้าอาวาส | 13 กันนายน พ.ศ. 2527 | - | ปัจจุบัน |  |
วัดดงเสลา

| วัดดงเสลา |
| --- | --- |

ที่ตั้ง: ตำบลองค์พระ อำเภอด่านช้าง จังหวัดสุพรรณบุรี
ประเภท: วัดราษฎร์
นิกาย: มหานิกาย
พระประธาน: หลวงพ่อขุนด่าน
เจ้าอาวาส: พระครูโสภิตสุวรรณาภรณ์ (กฤติธี สุเมธี)
 สถานีย่อยพระพุทธศาสนา
วัดดงเสลา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลองค์พระ อำเภอด่านช้าง จังหวัดสุพรรณบุรี มีเนื้อที่ประมาณ 60 ไร่
ประวัติ

ไม่ปรากฏหลักฐานว่าวัดดงเสลาสร้างมาตั้งแต่เมื่อใดและใครเป็นคนสร้าง แต่จากชื่อวัดเล่ากันว่า สมัยก่อนบริเวณนี้เป็นป่าดงดิบซึ่งเต็มไปด้วยต้นเสลา (ป่า) มีลำต้นใหญ่หลายคนโอบจำนวนมาก จึงได้ตั้งชื่อหมู่บ้านนี้ว่าบ้านดงเสลา และได้จัดสร้างวัดดงเสลาขึ้นมาคู่กับหมู่บ้าน สมัยก่อนชาวบ้านเป็นชุมชนลาวที่อพยพมาจากเวียงจันทน์ บ้างก็บอกว่าาอพยพมาจากเมืองเขมร สมัยสงครามอยุธยา โดยมีหลักฐานเป็นพระพุทธรูปปางนาคปรกเก่าแก่ศิลปะบายน อายุหลายร้อยปี เนื้อหินศิลาแลงหน้าตัก 12 นิ้ว ที่คนพบได้ในบริเวณที่สร้างอุโบสถมหาอุด ซึ่งน่าจะเป็นพระพุทธรูปที่คนอพยพมาในสมัยนั้นได้นำมาด้วย ต่อมาชาวกะเหรี่ยงซึ่งนับถือผี มาปล้นหมู่บ้านและเผาหมู่บ้านและวัดจนหมดสิ้น ชาวบ้านได้อพยพไปตั้งรกรากใหม่ณ บริเวณบ้านหนองปรือ อำเภอหนองปรือ จังหวัดกาญจนบุรี วัดอยู่ในสภาพร้าง
จน พ.ศ. 2513 หลวงกุน สุทฺธิสีโล จาก จังหวัดสิงห์บุรี ได้เดินธุดงค์มาถึงบริเวณวัดร้างแห่งนี้ กำนันสาลี สำลีอ่อน และชาวบ้านได้นิมนต์ให้หลวงพ่อกุนอยู่จำพรรษาและได้ร่วมกันสร้างวัดดงเสลาขึ้นมาใหม่ในบริเวณปัจจุบัน อย่างไรก็ตามสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2484 ได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2559 เขตวิสุงคามสีมากว้าง 25 เมตร ยาว 46 เมตร
หลวงพ่อขุนด่าน

ภายในอุโบสถมหาอุดประดิษฐาน หลวงพ่อขุนด่าน หรือ พระพุทธสุพรรณมุนีศรีศาสดา เป็นพระพุทธรูปศิลปะอู่ทองปางพิจารณาชราธรรมองค์ใหญ่ที่สุด อาจถือว่าเป็นองค์เดียวในโลก มีหน้าตักกว้าง 16 ศอก สูง 20 ศอก เนื้อทองเหลืองรมดำ
ประเพณีการถวายดาบหลวงพ่อขุนด่าน มีมาตั้งแต่สร้างองค์หลวงพ่อ ชาวบ้านที่มากราบไหว้ขอพระหลวงพ่อขุนด่าน เชื่อกันว่าสามารถตัดทุกข์ ตัดเคราะห์ ให้เบาบางลง ให้ร้ายกลับกลายเป็นดี เมื่อประสบความสำเร็จ จึงนำดาบมาแก้บนหลวงพ่อขุนด่านกันเป็นจำนวนมาก ส่วนประเพณีห่มผ้าหลวงพ่อขุนด่านจะจัดขึ้นช่วงใกล้สิ้นปีของทุกปี และจะจัดพร้อมกับงานประจำปีปิดทอง ถวายดาบหลวงพ่อขุนด่าน
รายนามเจ้าอาวาส

พระอธิการกุน  สุทฺธิสีโล พ.ศ. 2513–2535 (มรณภาพ)
เจ้าอธิการสมชาย  ชยธมฺโม พ.ศ. 2535–2551 (ลาสิกขา)
พระครูโสภิตสุวรรณาภรณ์ (กฤติธี สุเมธี) พ.ศ. 2551–ปัจจุบัน
ลอสต์ อิน แทรนส์เลชั่น (เว็บตูน)

| ลอสต์ อิน แทรนส์เลชั่น |
| --- | --- |
แนว: ชีวิตประจำวัน ดรามา
เขียนโดย: เจโจอี
วาดภาพโดย: เจโจอี
สำนักพิมพ์: เว็บตูน
นิตยสาร: ไลน์เว็บตูน (อังกฤษ)
วางจำหน่ายตั้งแต่: 14 กุมภาพันธ์ 2020 – ปัจจุบัน
ลอสต์ อิน แทรนส์เลชั่น (หรือที่รู้จักกันในชื่อ LOST IN TRANSLATION ) เป็นเว็บตูน ภาษาอังกฤษ ที่เขียนและวาดภาพโดย Jjolee ได้รับการเผยแพร่ครั้งแรกในส่วนแคนวาส โดยเผยแพร่ด้วยตนเอง ในเว็บตูน  ตั้งแต่วันที่ 21 กรกฎาคม ค.ศ. 2017 และได้รับการเผยแพร่ซ้ำในฐานะหนึ่งในเว็บตูนอย่างเป็นทางการ ของแพลตฟอร์ม (เว็บตูนออริจินัล) ตั้งแต่วันที่ 14 กุมภาพันธ์ ค.ศ. 2020 เว็บตูนเรื่องนี้มีเรื่องราวเกิดขึ้นใน ประเทศเกาหลีใต้ โดยบอกเล่าการต่อสู้และการดิ้นรนของวง บอย แบนด์เคป็อป หน้าใหม่ โดยมุ่งเน้นไปที่สมาชิกคนหนึ่งที่ถูกบังคับให้แสดงลักษณะ ที่เป็นที่ถกเถียงเพื่อเพิ่มความนิยมของกลุ่ม
ณ เดือนมีนาคม ค.ศ. 2021 ลอสต์ อิน แทรนส์เลชั่น มีสมาชิกในเว็บตูนเยี่ยมชมและอ่าน 545.4 พันคน ไลค์ 3.3 ล้านครั้ง และเรตติ้ง 9.72
โครงเรื่อง

ไอดอล เคป๊อป อายุ 25 ปี อัน แจวอน หรือเป็นที่รู้จักในชื่อ ไวลด์ เป็นสมาชิกของกลุ่มหน้าใหม่ของวง Mayhem ซึ่งเป็นกลุ่มมือใหม่ โดยที่แม่และสมาชิกคนอื่น ๆ ในวงไม่รู้ว่าเขากำลังถูกทรมานโดยหัวหน้าวงที่บังคับให้เขาเป็นตัวละครที่ข่าวสื่อไม่เห็นด้วยเพื่อเพิ่มความนิยมให้กับวง ในขณะที่เขากำลังกลายเป็น "เด็กเลว" ของวงMayhem ในสายตาของสาธารณชน ที่จับตามาตลอดในภาพล่าสุด แจวอนต้องทนทุกข์ทรมานที่ซ่อนอยู่ในการเงาสวยงามของความชื่นชมที่กำลังเพิ่มขึ้นของวง พร้อมกับกลัวว่าเขาอาจกลายเป็นตัวละครเทียมของตัวเองไม่ชัา
ตัวละคร > ตัวละครหลัก

อัน แจวอน (ไวลด์)
คิม แดฮยอน (แดฮยอน)
คังดงโฮ (ดีมิน)
อี มินซู (มินซู)
เพลง

ลอสต์ อิน แทรนส์เลชั่น ใช้ดนตรีเป็นส่วนหนึ่งของเรื่องราว และเป็นส่วนหนึ่งของอาร์ตเวิร์คโดยรวม
ต่อไปนี้คือผลงานเพลงที่เป็นส่วนหนึ่งของเพลงประกอบ ลอสต์ อิน แทรนส์เลชั่น :
"Find a Way" (2020) - แต่งและร้องโดย YooLee (Daniel Lee)
"Be the Change" (2021) - แต่งโดย YooLee; ผลิตโดย YooLee และ 220; ดำเนินการโดย YooLee, Jae, Kim Soo-yoon และ Eliit
การตอบรับ

ลอสต์ อิน แทรนส์เลชั่น เวอร์ชัน แคนวาส ค ศ. (2017-2019) มีสมาชิกที่เข้าดูและอ่าน 417.2 พันคนและได้รับคะแนน 9.85 (ในระดับ 1-10)  ณ เดือนมีนาคม 2021 เวอร์ชัน เว็บตูนออริจินัล ที่กำลังดำเนินอยู่มีสมาชิกที่เยี่ยมชม 545.4 พันคน ถูกใจ 3.3 ล้านครั้ง และเรตติ้ง 9.72   นอกจากนี้ เว็บตูนยังได้สร้าง แฟนคลับ ชื่อ เมย์เนียค ตามชื่อ แฟนคลับ ของกลุ่มไอดอลในเว็บตูนของวง Mayhem อีกด้วย
แหล่งข้อมูลอื่น

Lost in Translation (ต้นฉบับของ เว็บตูน)
ลอสต์ อิน แทรนส์เลชั่น (เว็บตูนแคนวาส)
วัดสาธุชนาราม

| วัดสาธุชนาราม |
| --- | --- |

ที่ตั้ง: ตำบลบางแค อำเภออัมพวา จังหวัดสมุทรสงคราม
ประเภท: วัดราษฎร์
นิกาย: มหานิกาย
เจ้าอาวาส: พระสังฆรักษ์มานัส เขมนนฺโท
 สถานีย่อยพระพุทธศาสนา
วัดสาธุชนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแค อำเภออัมพวา จังหวัดสมุทรสงคราม
วัดสาธุชนารามสร้างเมื่อ พ.ศ. 2471 แต่เนื่องด้วยที่ตั้งของวัดเป็นธรณีสงฆ์ของวัดเสด็จ ในปี พ.ศ. 2479 จึงได้ย้ายมาตั้งในสถานที่แห่งใหม่ ซึ่งเดิมเป็นที่ตั้งของวัดโบราณชื่อว่า "วัดศาลาพวงมาลัย" อยู่ชายน้ำ ต่อมาจึงได้ย้ายจากสถานที่แห่งที่ 2 ลึกเข้าไปอีก คือ ที่ตั้งของวัดปัจจุบัน วัดนี้ได้รับพระราชทานวิสุงคามสีมา เมื่อ พ.ศ. 2485
อาคารเสนาสนะและสิ่งก่อสร้าง ได้แก่ อุโบสถประดิษฐานพระประธานในอุโบสถ ชื่อ หลวงพ่อโต สร้างเสร็จ เมื่อปี พ.ศ. 2546 ส่วนพระโบราณเก่าแก่องค์เล็ก แกะสลักจากศิลาแดง ปางมารวิชัย หน้าตักกว้าง 45 นิ้ว สูง 61 นิ้ว ชื่อหลวงพ่อแดง ได้นำมาจากวัดหลวงญวนซึ่งร้างไปแล้ว (ปัจจุบันคือสถานที่ตั้งโรงเรียนท้ายหาด) หลวงพ่อแดงประดิษฐานอยู่ในอุโบสถเช่นเดียวกัน วิหารหลวงพ่อแดงผู้สร้างวัด มีกะโหลกหลวงพ่อสิน ซึ่งเผาไฟแล้วไม่ไหม้อยู่ในวิหารนี้ด้วย ศาลาการเปรียญ กุฏิสงฆ์ โรงเรียนปริยัติธรรม และโรงเรียนประถมศึกษา
วัดสัมปทวน (จังหวัดนครปฐม)

| วัดสัมปทวน |
| --- | --- |

ที่ตั้ง: ตำบลวัดแค อำเภอนครชัยศรี จังหวัดนครปฐม
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดสัมปทวน เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ริมแม่น้ำท่าจีน ในตำบลวัดแค อำเภอนครชัยศรี จังหวัดนครปฐม
วัดสัมปทวนตั้งเมื่อ พ.ศ. 2439 ได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2521 ชื่อของวัดตั้งชื่อตามสถานที่ตั้ง คือตำบลสัมปทวน กล่าวกันว่า บริเวณนี้มีแม่น้ำที่ไหลขึ้นไหลลงอย่างแรง ชาวบ้านหลายคนที่ตั้งบ้านเรือนอาศัยอยู่ริมแม่น้ำท่าจีนหลายคน ได้พบเห็นเกศของพระพุทธรูปลอยโผล่ขึ้นเหนือน้ำมา 3 เกศ ลำตัวจมอยู่ใต้น้ำโดยมีเชือกผูกติดกันมาทั้ง 3 องค์กลับไม่ไหลไปตามน้ำ กลับไหลทวนกระแสน้ำขึ้นมาวนเวียนอยู่ตรงวัดสัมปทวน รุ่งเช้าชาวบ้านจึงช่วยกันนำพระทั้ง 3 องค์ ขึ้นมาจากน้ำ แต่กลับดึงไม่ขึ้น ดึงไปดึงมาเชือกที่ผูกไว้กับองค์พระก็ขาดสะบั้นลง และพระทั้ง 3 องค์ ก็ได้จมหายไปตามกระแสน้ำไหล โดยที่ไม่มีผู้ใดใดพบเห็นอีก นับจากนั้นชาวบ้านจึงเรียกบริเวณนี้ว่า สามพระทวน ซึ่งต่อมาเปลี่ยนมาเป็น "สัมปทวน"
ทางวัดได้ให้ราชการตั้งโรงเรียนในที่ดินของวัด คือ โรงเรียนวัดสัมปทวน (โพธิ์ราษฎร์ประสาท) ตั้งขึ้นเมื่อวันที่ 17 พฤษภาคม พ.ศ. 2460 วัดยังประดิษฐาน หลวงพ่อศิลาแลง
สมเด็จพระราชินีนาถซาโลเต ตูโปอูที่ 3 แห่งตองงา

| สมเด็จพระราชินีนาถซาโลเต ตูโปอูที่ 3 |
| --- | --- |

สมเด็จพระราชินีนาถแห่งตองงา
ครองราชย์: 5 เมษายน พ.ศ. 2461 – 16 ธันวาคม พ.ศ. 2508
รัชสมัย: 47 ปี 255 วัน
ก่อนหน้า: จอร์จ ตูโปอูที่ 2
ถัดไป: เตาฟาอาเฮา ตูโปอูที่ 4

พระราชสมภพ: 13 มีนาคม พ.ศ. 2443
สวรรคต: 16 ธันวาคม พ.ศ. 2508 (65 พรรษา)
พระราชสวามี: วิเลียมี ตังกิ ไมเลฟีฮี
พระราชบุตร: สมเด็จพระราชาธิบดีเตาฟาอาเฮา ตูโปอูที่ 4 เจ้าชายอูอีลีอามี ตูกูอาโฮ  เจ้าชายซิโอเน งู มานูมาตาองโก
ราชวงศ์: ราชวงศ์ตูโปอู
พระราชบิดา: สมเด็จพระราชาธิบดีจอร์จ ตูโปอูที่ 2
พระราชมารดา: สมเด็จพระราชินีลาวิเนีย เวอิออนโก
สมเด็จพระราชินีนาถซาโลเต ตูโปอูที่ 3 แห่งตองงา ทรงเป็นพระมหากษัตริย์ องค์ที่ 3 แห่งราชวงศ์ตูโปอู และทรงเป็น สมเด็จพระราชินีนาถแห่งตองงา เพียงพระองค์เดียวของตองงา ทรงพระราชสมภพเมื่อวันที่ 13 มีนาคม พ.ศ. 2443 เป็นพระราชธิดาในพระเจ้าจอร์จ ตูโปอูที่ 2และสมเด็จพระราชินีลาวิเนีย เวอิออนโก ทรงเป็นกษัตริย์นักพัฒนา ทรงพัฒนาธุรกิจและเสริมสร้างความสัมพันธ์ระหว่างประเทศถือเป็นกษัตริย์นักพัฒนาอีกพระองค์หนึ่งนอกจากพระเจ้าจอร์จ ตูโปอูที่ 1 จึงทำให้ยุคของพระนางเป็นยุคทองของประเทศตองงา นอกจากรัชสมัยของพระเจ้าจอร์จ ตูโปอูที่ 1 พระองค์ทรงอภิเษกสมรสกับ วิเลียมี ตังกิ ไมเลฟีฮี พระองค์ทรงขึ้นครองราชย์ในวันที่ 5 เมษายน พ.ศ. 2461 และสวรรคตในวันที่ 16 ธันวาคม พ.ศ. 2508
| ก่อนหน้า |  | สมเด็จพระราชินีนาถซาโลเต ตูโปอูที่ 3 แห่งตองงา |  | ถัดไป |
| --- | --- | --- | --- | --- |
| พระเจ้าจอร์จ ตูโปอูที่ 2 แห่งตองงา |  |   พระมหากษัตริย์ตองงา  (พ.ศ. 2461 – 2508) |  | สมเด็จพระราชาธิบดีเตาฟาอาเฮา ตูโปอูที่ 4 แห่งตองงา |
| ด ค กพระมหากษัตริย์แห่งตองงา |
| --- | --- | --- | --- |
|  |  จอร์จ ตูโปอูที่ 1  จอร์จ ตูโปอูที่ 2  ซาโลเต ตูโปอูที่ 3  ตูโปอูที่ 4  จอร์จ ตูโปอูที่ 5  ตูโปอูที่ 6  |  จอร์จ ตูโปอูที่ 1  จอร์จ ตูโปอูที่ 2  ซาโลเต ตูโปอูที่ 3  ตูโปอูที่ 4  จอร์จ ตูโปอูที่ 5  ตูโปอูที่ 6  |  |
วัดลาดหญ้าไทร

| วัดลาดหญ้าไทร |
| --- | --- |

ชื่อสามัญ: วัดลาดหญ้าไทร, วัดทุ่งลาดหญ้าไทร
ที่ตั้ง: ตำบลห้วยขวาง อำเภอกำแพงแสน จังหวัดนครปฐม
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดลาดหญ้าไทร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยขวาง อำเภอกำแพงแสน จังหวัดนครปฐม ปัจจุบันมีเจ้าอาวาส คือ พระครูพินิตสุตาคม (สมพงษ์ สุตาคโม)
วัดลาดหญ้าไทรเริ่มสร้างเมื่อประมาณ พ.ศ. 2432 มีพระอาจารย์แฉ่ง และนายยิ้ม (ไม่ทราบนามสกุล) พร้อมด้วยชาวบ้าน ซึ่งตั้งภูมิลำเนาอยู่ในท้องถิ่นนั้นร่วมกันสร้างขึ้นในพื้นที่ว่างเปล่า ยังไม่มีใครจับจองเป็นเจ้าของ ตามหลักฐานในใบระวาง มีเนื้อที่จำนวน 24 ไร่ 2 งาน 24 ตารางวา สถานที่ตั้งวัดครั้งแรกนั้นอยู่ทางทิศตะวันตกเฉียงใต้ของวัดที่ตั้งอยู่ปัจจุบันนี้ เริ่มแรกมีเพียงที่พักสงฆ์ ต่อมาพระอาจารย์แวว ได้ขอตั้งเป็นวัด ชื่อว่า วัดทุ่งลาดหญ้าไทร ประกาศเป็นวัดโดยสมบูรณ์เมื่อวันที่ 12 กุมภาพันธ์ พ.ศ. 2442 ในชื่อ "วัดลาดหญ้าไทร" ตามชื่อหมู่บ้านที่วัดตั้งอยู่ สถานที่ตั้งวัดแต่เดิมเป็นที่ดอนบริเวณรอบ ๆ วัดจะเป็นทุ่งนาและมีลำรางลาดลึกกว่าท้องทุ่งนายาวประมาณ 900 เมตร อยู่ทางทิศตะวันตกของวัด ในลำรางนี้เป็นที่ลาดลงไปตามลำดับมีหญ้าชนิดหนึ่งขึ้นอยู่หนาแน่นมาก หญ้าชนิดนี้ตามลำต้นและใบมีขนแข็งและคมมาก เรียกว่า หญ้าไทร บริเวณนี้จึงเรียกว่า "ลาดหญ้าไทร"
อุโบสถสร้างเมื่อ พ.ศ. 2531 สร้างด้วยคอนกรีตเสริมเหล็ก แบบกรมศิลปากรประเภท ข.3 ลด 3 ชั้น กว้าง 10.80 เมตร ยาว 25.00 เมตร ผนังก่ออิฐถือปูน หน้าบันแกะลายไทยหลังคามุงด้วยกระเบื้องเคลือบกาบกล้วย อุโบสถหลังใหม่นี้ได้รับพระราชทานวิสุงคามสีมา เมื่อวันที่ 23 มีนาคม พ.ศ. 2533 และได้ผูกพัทธสีมา เมื่อวันที่ 23 กุมภาพันธ์ พ.ศ. 2534
รายนามเจ้าอาวาส

พระอาจารย์แฉ่ง
พระอาจารย์แวว
พระอาจารย์แคล้ว
พระอาจารย์สวน
พระอาจารย์โก้ง
พระอาจารย์ยวง
พระอาจารย์บุญเชิด
พระอาจารย์เปลี่ยน
พระครูสิงห์โต อภงฺกโร
พระอาจารย์สาย เตชวโร
พระอธิการจรัส ญาณวุฑฺโฒ
พระครูอาชววิมล (สุดใจ อุชุจาโร) พ.ศ. 2519–2541
พระครูพินิตสุตาคม (สมพงษ์ สุตาคโม) พ.ศ. 2542
วัดลาดเป้ง

| วัดลาดเป้ง |
| --- | --- |

ที่ตั้ง: เลขที่ 88 หมู่ที่ 3 ทางหลวงชนบท สค.2006 ตำบลนางตะเคียน อำเภอเมืองสมุทรสงคราม จังหวัดสมุทรสงคราม 75000
ประเภท: วัดราษฎร์
นิกาย: มหานิกาย
พระประธาน: พระพุทธโคดมศรีสรรเพชร (หลวงพ่อศักดิ์สิทธิ์)
เจ้าอาวาส: พระครูพิศาลสมุทรกิจ (ไพศาลแสงทอง)
 สถานีย่อยพระพุทธศาสนา
วัดลาดเป้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านลาดเป้ง ตำบลนางตะเคียน อำเภอเมืองสมุทรสงคราม จังหวัดสมุทรสงคราม มีเนื้อที่ทั้งหมด 64 ไร่ 2 งาน
วัดลาดเป้งเป็นวัดโบราณ ไม่ทราบว่าผู้ใดสร้าง สันนิษฐานกันว่าสร้างในสมัยกรุงศรีอยุธยาตอนปลาย แต่แหล่งข้อมูลของกรมการศาสนาระบุว่าตั้งวัดเมื่อ พ.ศ. 2450 คงได้รับการบูรณปฏิสังขรณ์มาตั้งแต่อดีตจนถึงปัจจุบันโดยอาศัยศรัทธาของประชาชนในเขตพื้นที่และใกล้เคียง วัดได้รับพระราชทานวิสุงคามสีมาเมื่อ พ.ศ. 2502
วัดมีโบสถ์เรือนไทยมหาอุดที่กล่าวกันว่าใหญ่ที่สุดในประเทศไทย ชั้นบนอุโบสถเป็นเสาไม้ตะเคียนทองและไม้แดง หลังคามุงกระเบื้อง ผนังเป็นไม้สักทั้งหลัง บริเวณโดยรอบมีศาลาราย 8 หลัง ด้านในประดิษฐานพระประธานปางมหาจักรพรรดิประทับนั่งขัดสมาธิ ขนานพระนามท่านว่า พระพุทธโคดมศรีสรรเพชร (หลวงพ่อศักดิ์สิทธิ์) ในบริเวณวัดยังมีเจดีย์เก่าแก่ 1 องค์ซึ่งสร้างมาพร้อมกับวัด วัดเปิดโอกาสให้ประชาชนอบสมุนไพรตามกระบวนการแพทย์แผนไทยโบราณ
ปูชนียวัตถุในวัดได้แก่ พระประธานในพระอุโบสถ ปูนปั้น ปางมารวิชัย พระห้ามสมุทร พระห้ามญาติ พระพุทธรูปจำลอง หลวงพ่อโสธร หลวงพ่อบ้านแหลม และหลวงพ่อวัดเขาตะเครา
รายนามเจ้าอาวาส

หลวงพ่อกล่ำ ไม่ปรากฏหลักฐาน
หลวงพ่อนวม ไม่ปรากฏหลักฐาน
หลวงพ่อขวัญ พ.ศ. 2440–2468
พระอาจารย์เชื่อม พ.ศ. 2468–2473
พระอาจารย์คำ พ.ศ. 2473–2475
พระครูถาวรสมุทรสาร (โหนดศักดิ์สิทธิ์) พ.ศ. 2475–2522
พระครูศรีสมุทรวงศ์ (สรรเสริญ จันทร์คง) พ.ศ. 2523–2533
พระครูปัญญาสมุทรคุณ เจ้าคณะอำเภอเมืองสมุทรสงคราม พ.ศ. 2533–2534
พระครูพิศาลสมุทรกิจ (ไพศาล แสงทอง) วันที่ 30 เมษายน พ.ศ. 2535 ถึงปัจจุบัน
วัดลาดหวาย

| วัดลาดหวาย |
| --- | --- |

ที่ตั้ง: ตำบลบางเพรียง อำเภอบางบ่อ จังหวัดสมุทรปราการ
ประเภท: วัดราษฎร์
นิกาย: มหานิกาย
เจ้าอาวาส: พระครูสมุทรนันทคุณ (ชานนท์ อุตฺตโร)
 สถานีย่อยพระพุทธศาสนา
วัดลาดหวาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเพรียง อำเภอบางบ่อ จังหวัดสมุทรปราการ มีที่ดินตั้งวัดเนื้อที่ 8 ไร่ 2 งาน อาณาเขต ทิศเหนือยาว 35 วา ติดต่อกับที่เอกชน ทิศใต้ยาว 15 วา ติดต่อกับคลองทิศตะวันออกยาว 40 วา ติดต่อกับคลองพ่อเฒ่า ทิศตะวันตกติดต่อกับคลอง
วัดลาดหวายสร้างเมื่อ พ.ศ. 2455 โดยมีนายกรุดและนางแหยม แดงน้อยเป็นผู้ถวายที่ดินและร่วมกับชาวบ้านสร้างวัดขึ้นมา ได้รับพระราชทานวิสุงคามสีมาเมื่อวันที่ 2 กันยายน พ.ศ. 2501 เขตวิสุงคามสีมากว้าง 24 เมตร ยาว 24 เมตร ทางวัดได้ให้ทางราชการอาศัยศาลาการเปรียญเปิดสอนโรงเรียนประชาบาลเริ่มในปี พ.ศ. 2482
อาคารเสนาสนะ ได้แก่ อุโบสถใหม่สร้างแทนอุโบสถหลังเก่า ลักษณะทรงไทยจัตุรมุข กุฏิสงฆ์จำนวน 9 หลังส่วนมากเป็นอาคารไม้ ทรงไทยโบราณ หอสวดมนต์สร้างเมื่อ พ.ศ.  2519 ศาลาการเปรียญ 2 ชั้นจำนวน 1 หลัง ศาลาบำเพ็ญกุศลจำนวน 1 หลัง เมรุสร้างเมื่อ พ.ศ. 2532 จำนวน 1 หลัง หอระฆังจำนวน 1 หลัง และศาลาท่าน้ำจำนวน 3 หลัง
รายนามเจ้าอาวาส

อาจารย์ม่วง อินดี พ.ศ. 2477–2488
อาจารย์นาค พ.ศ. 2488–2496
อาจารย์แจ่ม พ.ศ. 2496–2499
อาจารย์เหรียญ อคฺคญาโณ พ.ศ. 2499–2513
พระมหาภุชงค์ ปญฺญาธโร พ.ศ. 2513–2521
พระอธิการสุพรรณ อินฺทโชโต พ.ศ. 2521–2530
พระอธิการทิพย์ พ.ศ. 2530–2536
พระอธิการเฉลียว พ.ศ. 2537–2543
พระอธิการทวีป ชุตินฺธโร พ.ศ. 2544–2559
พระครูสมุทรนันทคุณ (ชานนทร์ อุตฺตโร) พ.ศ. 2560–ปัจจุบัน
สง่า อารัมภีร

| สง่า อารัมภีร |
| --- | --- |

ข้อมูลพื้นฐาน
ชื่อเกิด: สง่า อารัมภีร
เกิด: 11 ธันวาคม พ.ศ. 2464
ที่เกิด: จังหวัดพระนคร ประเทศสยาม
เสียชีวิต: 3 มิถุนายน พ.ศ. 2542 (77 ปี)
แนวเพลง: ลูกกรุง
อาชีพ: นักดนตรี, โปรดิวเซอร์เพลง, นักแต่งเพลง
ช่วงปี: พ.ศ. 2487 - 2542
สง่า อารัมภีร หรือ ครูแจ๋ว (แจ๋ว วรจักร์) (11 ธันวาคม พ.ศ. 2464 - 3 มิถุนายน พ.ศ. 2542) เป็นนักเขียนและศิลปินแห่งชาติสาขาศิลปะการแสดง (เพลงไทยสากล) เมื่อ พ.ศ. 2531  เป็นนักแต่งเพลงซึ่งแต่งทำนองเพลงอมตะหลายเพลง  เพลงที่มีชื่อเสียงที่สุดคือ "น้ำตาแสงไต้" และ "เรือนแพ"
ประวัติ

เกิดเมื่อวันที่ 11 ธันวาคม พ.ศ. 2464 ที่จังหวัดพระนคร เรียนดนตรีที่กองดุริยางค์กองทัพอากาศ เป็นศิษย์ของครูโพธิ์ ศานติกุล และพระเจนดุริยางค์ (ปีติ วาทยกร) จบแล้วจึงรับราชการเป็นนักดนตรีและนักแต่งเพลงของกองดุริยางค์กองทัพอากาศ
ชีวิตส่วนตัว

สง่าแต่งงานมีบุตร 4 คนแบ่งเป็นชาย 2 หญิง 2 คือตุ่ม พัทยา อารัมภีร, ตุ้ม อาคเนย์ อารัมภีร, เต้ย บูรพา อารัมภีร และโต้ง พายัพ อารัมภีร